b'\n_START_ARTICLE_\nEnsiklika\n_START_PARAGRAPH_\nAng ensiklika ay orihinal na ipinaiikot na liham na pinadadala sa lahat ng simbahan sa isang partikular na pook sa sinaunang Simbahang Romana. Noong panahong iyon, ginagamit ang naturang salita upang tukuyin ang isang liham na pinadadala ng kahit sinong obispo. Nagmula sa Latin na encyclicus (hango sa Griyego \xe1\xbc\x90\xce\xbd \xce\xba\xcf\x8d\xce\xba\xce\xbb\xe1\xbf\xb3 en kykloi) na ang ibig sabihin ay "pangkalahatan" o "ipinaiikot", na siya ring pinagmulan ng salitang "ensiklopedya"._NEWLINE_Ginagamit ng mga Katoliko, Anglikano at ng Silanganing Ortodoksiya ang naturang salita.'